

 **REPUBLIKA HRVATSKA**

**BRODSKO-POSAVSKA ŽUPANIJA**

 **OPĆINA GORNJI BOGIĆEVCI**

 **OPĆINSKO VIJEĆE**

 Na temelju članka 14. Zakona o proračunu ("Narodne novine", broj 87/08, 136/12 i 15/15) i članka 39. Stavak 5. Statuta općine Gornji Bogićevci ("Službeni vjesnik općine Gornji Bogićevci br.02/21), OPĆINSKO VIJEĆE OPĆINE GORNJI BOGIĆEVCI na 15. sjednici održanoj 15.12.2023. godine donijelo je

**ODLUKU**

**o izvršavanju Proračuna Općine Gornji Bogićevci za 2024. godinu**

Članak 1.

Ovom se Odlukom uređuju prihodi, rashodi i izdaci Proračuna Općine Gornji Bogićevci za 2024. godinu (u daljnjem tekstu: Proračun) i njegovo izvršavanje, upravljanje financijskom i nefinancijskom imovinom, korištenje namjenskih prihoda, pojedine ovlasti Općinskog načelnika u izvršavanju Proračuna, te druga pitanja u izvršavanju Proračuna.

Članak 2.

Proračun se sastoji od Općeg i Posebnog dijela.

Opći dio Proračuna sastoji se od Računa prihoda i rashoda i Računa financiranja. U Računu prihoda i rashoda iskazani su prihodi poslovanja i prihodi od prodaje nefinancijske imovine te rashodi poslovanja i rashodi za nabavu nefinancijske imovine. U Računu financiranja iskazani su izdaci za otplatu zajma.

Posebni dio Proračuna sastoji se od plana rashoda i izdataka iskazanih po vrstama, raspoređenih u programe koji se sastoje od aktivnosti i projekata.

Ukupni prihodi Proračuna u 2024. godini planirani su u iznosu od 1.739.572 eura , a ukupni rashodi u iznosu od 1.799.215 eura. Viškom prihoda iz ranijih razdoblja u iznosu od 59.643 eura financirati će se razlika prihoda i rashoda .

Članak 3.

Za planiranje i zakonito izvršavanje Proračuna u cijelosti odgovoran je općinski načelnik.

Članak 4.

Sredstva Proračuna smiju se koristiti samo za namjene i do visine utvrđene u njegovu Posebnom dijelu.

Rashodi i izdaci Proračuna koji se financiraju iz namjenskih prihoda izvršavat će se do iznosa naplaćenih prihoda za te namjene.

Uplaćeni, a manje planirani namjenski prihodi mogu se izvršavati iznad iznosa utvrđenih u Proračunu, a do iznosa uplaćenih sredstava.

Neplanirani, a uplaćeni namjenski prihodi i primici mogu se koristiti prema naknadno utvrđenim aktivnostima i/ili projektima.

Namjenski prihodi i primici koji ne budu iskorišteni u ovoj proračunskoj godini prenose se u narednu proračunsku godinu.

Sredstva za pokroviteljstva te za aktivnosti i projekte koja se izvršavaju kao donacije i pomoći pojedinom korisniku, raspoređuje Općinski načelnik ako krajnji korisnik nije utvrđen u Posebnom dijelu Proračuna, programu javnih potreba ili drugom aktu Općinskog vijeća Općine Gornji Bogićevci.

Članak 5.

Općinski načelnik može odobriti preraspodjelu sredstava unutar pojedinog razdjela i između pojedinih razdjela, s tim da umanjenje pojedine stavke rashoda ne može biti veće od 5% sredstava utvrđenih na stavci rashoda koja se umanjuje.

O izvršenim preraspodjelama u smislu stavka 1. ovoga članka Općinski načelnik izvještava Općinsko vijeće prilikom podnošenja polugodišnjeg i godišnjeg izvještaja o izvršenju Proračuna.

U Proračunu su planirana sredstva proračunske zalihe u iznosu od 2.700,00 eura.

Članak 6.

Općinski načelnik upravlja raspoloživim novčanim sredstvima na računu Proračuna.

Raspoloživa novčana sredstva mogu se oročavati kod poslovne banke poštujući načela sigurnosti i likvidnosti.

Odluku o oročavanju donosi Općinski načelnik.

Novčana sredstva iz stavka 1. ovoga članka mogu se oročavati samo s povratom do 31. prosinca 2024. godine

Članak 7.

Ako se prihodi Proračuna ne naplaćuju u planiranim svotama i planiranom dinamikom tijekom godine, prednost u podmirivanju rashoda Proračuna imaju sredstva za redovitu djelatnost izvršnog i upravnog tijela općine.

Članak 8.

Naredbodavatelj i odgovorna osoba za izvršenje Proračuna u cijelosti je općinski načelnik.

Pročelnik Jedinstvenog upravnog odjela odgovoran je za prikupljanje proračunskih prihoda i za potpunu i pravodobnu naplatu prihoda u skladu sa zakonom i propisima.

Odgovornost iz stavka 2. ovog članka podrazumijeva odgovornost za utvrđivanje prava naplate i poduzimanje mjera za naplatu prihoda od komunalne naknade, komunalnog doprinosa i naknade za ozakonjenje nezakonito izgrađenih zgrada.

Članak 9.

Općinski načelnik može, u skladu s člankom 68. Zakona o proračunu i u skladu s Uredbom Vlade Republike Hrvatske donesene na temelju istoga članka, odgoditi plaćanje ili odobriti obročnu otplatu duga, prodati, otpisati ili djelomično otpisati potraživanje.

Članak 10.

Općinski načelnik odlučuje o stjecanju i otuđivanju pokretnina i nekretnina pojedinačne vrijednosti najviše do 10.000,00 euro. Stjecanje i otuđivanje pokretnina i nekretnina mora biti planirano u Proračunu i provedeno u skladu sa zakonskim propisima.

Članak 11

Proračun se izvršava od 1. siječnja do 31. prosinca 2024. godine.

Financijske obveze koje ne budu podmirene do 31. prosinca 2024. godine, podmirit će se iz namjenski odobrenih sredstava proračuna sljedeće fiskalne godine.

Članak 12

Ako se tijekom fiskalne godine prihodi i rashodi povećaju ili umanje, Proračun se mora uravnotežiti po postupku za donošenje Proračuna.

Članak 13.

Ova Odluka objavit će se u „Službenom glasniku Općine Gornji Bogićevci“, a stupa na snagu 01. siječnja 2024. godine.

**KLASA: 400-06/23-01/3**

**URBROJ: 2178-22-03-23-4**

**Gornji Bogićevci, 15.12.2023.**

 **PREDSJEDNIK**

 **OPĆINSKOG VIJEĆA:**

 **Željko Klarić**

Temeljem članka 30.stavka 3.Zakona o komunalnom gospodarstvu („Narodne novine“ broj 68/18 i 110/18), članka 33.stavka 13. Zakona o održivom gospodarenju otpadom („Narodne novine“ broj 94/13 i 73/17) i članka 39. Statuta Općine Gornji Bogićevci („Službeni glasnik“Općine Gornji Bogićevci br. 02/21) Općinsko vijeće Općine Gornji Bogićevci na 15. sjednici Općinskog vijeća održanoj dana 15.prosinca 2023. godine donosi:

 **PROGRAM ODRŽAVANJA KOMUNALNE INFRASTRUKTURE NA PODRUČJU OPĆINE GORNJI BOGIĆEVCI ZA 2024.GODINU**

**Članak 1.**

 Programom održavanja komunalne infrastrukture na području Općine Gornji Bogićevci za 2024.godinu propisuje se održavanje komunalne infrastrukture kako slijedi:

1.Održavanje nerazvrstanih cesta i poljskih putova

2.Održavanje i uređivanje javnih i zelenih površina

3.Održavanje građevinskih objekata

4.Javna rasvjeta

5.Zaštita okoliša

6.Deratizacija

 Sredstva za redovno financiranje ovog Programa osiguravaju se u Proračunu Općine Gornji Bogićevci za 2024.godinu u iznosu od **169.650,00 eura.**

 Programom se utvrđuje :

-opis i opseg poslova s procjenom pojedinih troškova po djelatnostima

-iskaz financijskih sredstava potrebnih za ostvarivanje programa s naznakom izvora financiranja

**Članak 2.**

 Sukladno članku 1. Program održavanja komunalne infrastrukture obuhvaća slijedeće komunalne djelatnosti:

**1.Ukupni rashodi planirani za održavanje nerazvrstanih cesta i poljskih puteva u 2024.godini iznose 37.500,00 eura,** a uključuju održavanje cesta u iznosu od 36.500,00 eura, održavanje cesta u zimskim uvjetima u iznosu od 1.000,00 eura.

 Održavanje cesta uključuje:

- dovoz kamenog i asfaltnog materijala

- razgrtanje

Poljskih puteva ima cca 5000 metara.

Održavanje cesta u zimskim uvjetima odvijat će se prema Planu zimske službe i uključuje čišćenje slijedećih cesta ili ulica kada visina snijega bude 10 cm:

-ulica Podgaj s odvojcima 760 metara

-ulica Karlovac 550 metara

-ulica Stari kraj 1.000 metara

-ulica Doljnjak 400 metara

-ulica Brezine 2.200 metara

- cesta Ratkovac prema Kuljancima 600 metara

- cesta Ratkovac, odvojak kod skretanja Širinci 100 metara

- cesta Smrtić, odvojak kod društvenog doma 400 metara

- cesta Smrtić odvojak s južne strane groblja 200 metara

- cesta Smrtić prema groblju, sjeverna strana 250 metara

- cesta Dubovac prema izvoru 1000 metara

-cesta Dubovac prema PPK 300 metara

-cesta Dubovac uz željezničku prugu prema Mijatovićima 150 metara

-parkirališta ispred zgrade općinske uprava, u Karlovcu, u Starom kraju, kod groblja (mrtvačnica) Gornji Bogićevci, te centar ispred crkve 1.000 m2

- prilaz groblju u Trnavi 300 m2

- cesta Kosovac prema groblju 400 metara

Planirana sredstva:

 -plaće djelatnika………………….………………………………………………………........12.500,00 eur

 -materijal, energija, nabava i održavanje opreme…………………….…..…...25.000,00 eur

Izvor financiranja je iz:

- opći prihodi i primitci ………..………………………….……………………………..…...12.500,00 eur

- pomoći………………………………...................................................................25.000,00 eur

**2. i 3. Ukupni rashodi planirani za održavanje i uređivanje javnih i zelenih površina, te ostalih građevinskih objekata (društvenih domova, vodocrpilište, kanalizacija, mrtvačnica, nogostupa, spomenika i igrališta) u 2024.godini iznose 79.000,00 eura**, a uključuju:

**-**ručno čišćenje i pometanje trga, pješačke zone, javno-prometnih površina, javnih površina uz kanale i putove poljske i šumske (javni radovi), javnih površina oko društvenih domova u Gornjim Bogićevcima, Dubovcu i Smrtiću 2 puta tjedno, redovita košnja zelenih površina će se odvijati prema potrebi, ali najmanje jedan put mjesečno i to:

 -parkovi cca 15.000 m2

 -groblja cca 50.000 m2

-nogostup Gornji Bogićevci 3000 m

-nogostup Smrtić 1800 metara

-nogostup Kosovac - glavna 750 metara

-nogostupa kroz naselje Kosovac-ulica Vukovarska 1.147 m

-nogostupa kroz naselje Dubovac 521 m

-oko postavljenih tabli na ulazima u područje Općine Gornji Bogićevci

-oko dječjih zabavnih parkova u naseljima Gornji Bogićevci, Smrtić-Ratkovac i Trnava

-obrezivanje raslinja i drveća na zelenim površinama, parkovima, grobljima, štihanje, okopavanje i plijevljenje, te sadnja cvijeća i ukrasnih grmova na parkovnim površinama i u centru Općine Gornji Bogićevci

-troškove vode za objekte u vlasništvu općine

 -troškove plina u društvenim domovima u Gornjim Bogićevcima i Trnavi

- troškovi el.energije u zgradama mjesnih odbora

- troškovi el.energije mrtvačnica

- troškovi el.en.za rad kanalizacijskih pumpi

- troškovi el.energije vodocrpilište

- gorivo za pumpu HONDA za čišćenje šahti

- usluge popravka kanalizacijskih pumpi

-materijal za održavanje mrtvačnica, igrališta, spomenika

-materijal za održavanje građevinskih objekata

-usluge održavanja građevinskih objekata

-usluge održavanja opreme kom.pogona, te nabava opreme za održavanje.

Na ovim radovima radit će 4 djelatnika Komunalnog pogona Općine Gornji Bogićevci, te osobe na radu za opće dobro koji odrađuju socijalne pomoći Centra za socijalnu skrb, a na krčenju i čišćenju uz poljske i šumske kanale i putove koji nisu obuhvaćeni redovnim poslovima komunalnog pogona, radit će 3 djelatnika javnih radova u trajanju 6 mjeseci, te će se prema potrebi, ukoliko Program javnih radova ne krene na početku sezone, zaposliti ugovorom o djelu jedna ili dvije osobe. Planirana sredstva:

 -plaće redovnih djelatnika, te javni radovi ……………….............……….........41.000,00 eur

 -materijal, energija, nabava i održavanje opreme…………………….……........38.000,00 eur

 Izvor financiranja je iz:

 - prihoda za posebne namjene……………………………...………….………………….35.980,00 eur

 - pomoći (plaće javnih radova i oprema)……………………………………........... 26.680,00 eur

 - opći prihodi i primitci ……………………………………………………………………...…16.340,00 eur

**4. Ukupni rashodi planirani za javnu rasvjetu u 2024.godini iznose 24.000,00 eura**, a uključuju:

 -potrošenu električnu energiju za javnu rasvjetu…………………..…..……....12.000,00 eur

 -održavanje javne rasvjete………………………………………………………………..…12.000,00 eur

Izvor financiranja je iz:

-pomoći……………………………………………………………….….…….……………………….24.000,00 eur

**5. Ukupni rashodi planirani za zaštitu okoliša u 2024. godini iznose 5.850,00 eura,** a odnose se na:

 -potrošenu električnu energiju za rad fekalnih pumpi………………………….1.200,00 eur

 -održavanje fekalnih pumpi………………………………………...………..…………….1.800,00 eur

 -gorivo i materijal za cisternu………………………..…………………….….................150,00 eur

 -dio plaća komunalnih djelatnika za održavanje kanal., ukopi………….…..2.700,00 eur

Izvor financiranja je iz:

-pomoći……………...…………………………………………...…………………………………...1.900,00 eur

-prihoda za posebne namjene ……..……………………………………......……………..3.950,00 eur

**6. Ukupni rashodi planirani za deratizaciju i dezinsekciju u 2024.godini iznose 24.000,00 eura**.

 Izvor financiranja je iz: opći prihoda i primitaka i namjenske potpore BPŽ.

**Članak 3.**

 Ovaj Program održavanja komunalne infrastrukture na području Općine Gornji Bogićevci za 2024.godinu bit će objavljen u „Službenom glasniku“ Općine Gornji Bogićevci, a stupa na snagu 01.siječnja 2024.godine.

**OPĆINA GORNJI BOGIĆEVCI**

**OPĆINSKO VIJEĆE OPĆINE GORNJI BOGIĆEVCI**

Klasa: 400-08/22-01/01 PREDSJEDNIK OPĆINSKOG VIJEĆA:

Urbroj: 2178-22-03/1-22-9

 Željko Klarić

Gornji Bogićevci, 15 . prosinca 2023.

Na temelju članka 30.stavka 4. Zakona o komunalnom gospodarstvu („Narodne novine“broj 68/18 i 110/18) i članka 39. Statuta Općine Gornji Bogićevci („Službeni glasnik Općine Gornji Bogićevci“ br. 02/21), Općinsko vijeće Općine Gornji Bogićevci na 15. sjednici Općinskog vijeća održanoj dana 15.prosinca 2023. godine donosi:

**PROGRAM GRADNJE OBJEKATA I UREĐAJA KOMUNALNE INFRASTRUKTURE NA PODRUČJU OPĆINE GORNJI BOGIĆEVCI ZA 2024.GODINU**

**Članak 1.**

Programom gradnje objekata i uređaja komunalne infrastrukture za 2024.godinu utvrđuju se objekti i uređaji komunalne infrastrukture koji će se na području Općine Gornji Bogićevci graditi u 2024.godini, sukladno odredbama Zakona o komunalnom gospodarstvu.

**Članak 2.**

Općina Gornji Bogićevci će u 2024. godini za izgradnju objekata i uređaja komunalne infrastrukture u slijedećim područjima izdvojiti slijedeća sredstva:

- rekonstrukcija općinske vijećnice………………………………...…………...............................60.000,00 eur

-Uređenje Centra općine, nastavak radova……...………………...…………………………….….292.000,00 eur

-Modernizacija javne rasvjete……………………………………….………………………………….… 340.000,00 eur

-Modernizacija općinske vijećnice u video sobu................................……………………...25.800,00 eur

-Izgradnja 4 fotonaponskih elektrana…………..............................................................28.000,00 eur

-Izmještanje dalekovoda (10kW) u Pod. zoni Brezine……………………………………………..95.230,00 eur

-sufinanciranje odvodnje otpadnih voda i prečistača otpadnih voda………………..… 124.300,00 eur

-energetska obnova Društvenog doma u Smrtiću…………………………………………….…..121.200,00 eur

-izgradnja dječjeg vrtića u Gornjim Bogićevcima…………………………………………………….46.695,00 eur

-izgradnja prilazni cesta i mosta na potoku Draževac……………………………………….…….40.000,00 eur

UKUPNO: 1.145.225,00 eur

**Članak 3.**

Ukupna sredstva iz članka 2. ovog Programa iznose **811.600,00 eura.**

**Članak 4.**

 Izvor financijskih sredstava za ostvarenje ovog Programa u naprijed navedenim člancima su iz:

- pomoći……………………………………………………………………………………………..…….138.640,00 eur

- EU sredstva…………………………………………………………………………………………….466.695,00 eur

- Prihodi od potpore drž. Proračuna, kompenzacijska sredstva………………...539.890,00 eur

**Članak 5.**

Ovaj Program gradnje objekata i u uređaja komunalne infrastrukture na području Općine Gornji Bogićevci za 2024.godinu bit će objavljen u „Službenom glasniku“ Općine Gornji Bogićevci, a stupa na snagu 01.siječnja 2024.godine.

Klasa: 400-08/23-01/01

Urbroj: 2178-22-03/1-23-2

Gornji Bogićevci, 15. prosinca 2023.

PREDSJEDNIK OPĆINSKOG VIJEĆA:

 Željko Klarić

 Na temelju članka 4. Zakona o financiranju javnih potreba u kulturi („Narodne novine: broj 47/90, 27/93 i 38/09“) i članka 39. Statuta Općine Gornji Bogićevci („Službeni glasnik“ Općine Gornji Bogićevci br. 02/21) Općinsko vijeće Općine Gornji Bogićevci na 15. sjednici Općinskog vijeća održanoj dana 15.prosinca 2023. godine donosi:

 **PROGRAM JAVNIH POTREBA U KULTURI I RELIGIJI NA PODRUČJU**

 **OPĆINE GORNJI BOGIĆEVCI ZA 2024.GODINU**

**Članak 1.**

 Programom za javne potrebe u kulturi i religiji osiguravaju se sredstva iz proračuna za: kulturne djelatnosti, akcije i manifestacije u kulturi i djelatnost vjerskih zajednica.

**Članak 2.**

Programom javnih potreba u kulturi i religiji za 2024.godinu na području Općine Gornji Bogićevci osiguravaju se sredstva u iznosu od **71.090,00 eur.** i to za:

**1.KULTURA**

1.1.Kulturne manifestacije …………………………………………..…………………………………………… .1.500,00 eur

1.2.Nastavak radova na arheološkom nalazištu Bedem ……….……..……………………………...6.650,00 eur

1.3.Poticanje rada udruga u očuvanju kulturne baštine……………...………….......................2.700,00 eur

1.4.Rad Narodne Knjižnice i čitaonice „Grigor Vitez“ G.Bogićevci……………………………….40.940,00 eur

**2.DJELATNOST VJERSKIH ZAJEDNICA**

2.1.Potpora RKT župe Duha Svetoga……………………………..…………………………………….…...15.000,00 eur

2.2. Potpora RKT župe Sv. Vida Okučani………………………………………………………………….…..1.000,00 eur

2.1.Potpora SPC, crkvene općine Okučani i N.Gradiška……………………..…………………….…..3.300,00 eur

Ukupno: 71.090,00 eur

**Članak 3.**

 Izvori financijskih sredstava za ostvarenje ovog Programa je iz:

1. Općih prihoda i primitaka……………………………….………...…………………………………21.090,00 eur
2. Pomoći tekuće i kapitalne…………………………………….………………………………………50.000,00 eur

**Članak 4.**

Ovaj Program Javnih potreba u kulturi i religiji na području Općine Gornji Bogićevci za 2024.godinu bit će objavljen „Službenom glasniku“ Općine Gornji Bogićevci, a stupa na snagu 01.siječnja 2024.godine.

**OPĆINA GORNJI BOGIĆEVCI**

**OPĆINSKO VIJEĆE OPĆINE GORNJI BOGIĆEVCI**

Klasa: 400-08/23-01/01 PREDSJEDNIK OPĆINSKOG VIJEĆA:

Urbroj:2178-22-03/1-23-5

 Željko Klarić

Gornji Bogićevci, 15.prosinca 2023.

Na temelju članka 76. točke 2. Zakona o športu (N.N. broj 71/06, 150/08, 124/10, 124/11, 86/12, 94/13 i 185/15) i članka 39. Statuta Općine Gornji Bogićevci („Službeni glasnik“ Općine Gornji Bogićevci br. 02/21) Općinsko vijeće Općine Gornji Bogićevci na 15. sjednici Općinskog vijeća održanoj dana 15.prosinca 2023. godine donosi:

**PROGRAM JAVNIH POTREBA U ŠPORTU**

**OPĆINE GORNJI BOGIĆEVCI ZA 2024.GODINU**

**Članak 1.**

 Programom javnih potreba u športu, kao jednom od temeljnih čimbenika čovjekova življenja koji pridonosi zdravom životu građana, odgoju i obrazovanju, gospodarskom promicanju društva, utvrđuju se aktivnosti, poslovi i djelatnosti od značaja za Općinu Gornji Bogićevci, a u vezi s:

- poticanjem i promicanjem športa

- treningom, organiziranjem i provođenjem sustava domaćih i gostujućih natjecanja te općom

 i posebnom zdravstvenom zaštitom športaša

-športsko-rekreacijskim aktivnostima koje su u funkciji unapređenja i očuvanja zdravlja i podizanja psihofizičkih sposobnosti korisnika

-stručnim radom u športu

-obnavljanjem, održavanjem i korištenjem športskih objekata

**Članak 2.**

Programom javnih potreba u športu za 2024.godinu na području Općine Gornji Bogićevci osiguravaju se sredstva u iznosu od **17.100,00 eur** i to za:

- tekuće donacije udrugama građana u području športa………………….….….17.100,00 eur

**Članak 3.**

 Izvori financijskih sredstava za ostvarenje ovog Programa u naprijed navedenim člancima je iz pomoći odnosno fiskalno izravnanje.

**Članak 4.**

 Ovaj Program Javnih potreba u športu Općine Gornji Bogićevci za 2024.godinu bit će objavljen u „Službenom glasniku“ Općine Gornji Bogićevci, a stupa na snagu 01.siječnja 2024.godine.

**OPĆINA GORNJI BOGIĆEVCI**

**OPĆINSKO VIJEĆE OPĆINE GORNJI BOGIĆEVCI**

Klasa: 400-08/23-01/01 PREDSJEDNIK OPĆINSKOG VIJEĆA:

Urbroj: 2178-22-03/1-23-6

 Željko Klarić

Gornji Bogićevci, 15.prosinca 2023.

Na temelju članka 117. Zakona o socijalnoj skrbi (“Narodne novine” broj:157/13., 152/14., 99/15., 52/16. i 16/17.), članka 39. Statuta Općine Gornji Bogićevci (“Službeni glasnik Općine Gornji Bogićevci” broj: 02/21) Općinsko vijeće Općine Gornji Bogićevci na svojoj 15 sjednici održanoj dana 15. prosinca 2023. godine donosi

**PROGRAM JAVNIH POTREBA SOCIJALNE SKRBI**

 **OPĆINE GORNJI BOGIĆEVCI ZA 2024. GODINU**

**Članak 1.**

 Općina Gornji Bogićevci je u Proračunu Općine za 2024. godinu za javne potrebe socijalne skrbi osigurala sredstva u visini od **33.750,00 eura.**

 Ovim programom, u okviru osiguranih sredstava, utvrđuju se prava utvrđena Zakonom o socijalnoj skrbi kao i druga prava i pomoći za socijalno ugrožene osobe s prebivalištem na području Općine Gornji Bogićevci.

**Članak 2.**

 Osigurana sredstva u Proračunu Općine Gornji Bogićevci za financiranje javnih potreba socijalne skrbi za 2024. godinu raspoređuju se kako slijedi:

**01. Pomoć obiteljima i kućanstvima u novcu**  **9.500,00 eur**

 Odnosi se na jednokratne isplate u novcu prema odluci načelnika za izvanredne situacije u iznosu od 100,00 eura u jednoj godini, a iznimno I veći iznos (teška bolest, elementarna nepogoda ili iznenadni gubitak posla odnosno Prihoda u obitelji)

**02. Podmirenje troškova stanovanja** **700,00 eur**

 Odnosi se na:

 - pomoć u podmirenju troškova stanovanja (električne energije, vode, plina)

**03. Jednokratne pomoći studentima 3.000,00 eur**

 - nije stipendija već jednokratne isplatu studentima kao pomoć za njihove povećane izdatke za život. Iznos je 270,00 eura po student za jednu akademsku godinu.

**04. Jednokratna naknada za novorođenu djecu 1.500,00 eur**

 Općina Gornji Bogićevci će roditeljima koji imaju prebivalište na području općine Gornji Bogićevci, za svako dijete rođeno u 2024. godini isplatiti jednokratno iznos od 215,00 eura po novorođenčetu.

**05. Financiranje nabave radnih materijala (1.-8.razred) 8.550,00 eur**

 Općina Gornji Bogićevci će financirati nabavu radnih materijala učenicima osnovnih škola od 1. do 8. razreda koji imaju prebivalište na području općine Gornji Bogićevci za školsku 2024./2025. godinu, u skladu s osiguranim sredstvima u Proračunu

**06. Sufinanciranje prijevoza srednjoškolcima 10.500,00 eur**

 Općina sufinancira u 25%-tnom iznosu od ukupne vrijednosti mjesečne karte. Plaćanje se vrši mjesećno prema fakturi prijevoznika, a srednjoškolcima koji putuju izvan županije Brodsko-posavske ili borave u učeničkom domu, isplaćivat će mjesečno isti iznos koji plati autobusnom prijevozniku.

**Članak 3.**

 Ovaj Program objaviti će se u “Službenom glasniku Općine Gornji Bogićevci” i stupa na snagu od 01. siječnja 2024. godine.

**OPĆINA GORNJI BOGIĆEVCI**

**OPĆINSKO VIJEĆE OPĆINE GORNJI BOGIĆEVCI**

KLASA: 400-08/23-01/01

URBROJ: 2178-22-03/1-23-4

Gornji Bogićevci, 15. prosinca 2023. godine

 PREDSJEDNIK OPĆINSKOG VIJEĆA:

Željko Klarić

Na temelju članka 69. Stavak 3. Zakona o šumama (NN br. 140/05) i čl.39. Statuta Općine Gornji Bogićevci (Službeni glasnik Općine Gornji Bogićevci br. 02/21) Općinsko vijeće Općine Gornji Bogićevci na 15. sjednici Općinskog vijeća održanoj dana 15. prosinca 2023. donosi

**PROGRAM KORIŠTENJA SREDSTAVA UPLAĆENIH**

**NA IME ŠUMSKOG DOPRINOSA U 2024. GODINI**

Članak 1.

Ovim Programom korištenja sredstava uplaćenih na ime šumskog doprinosa u 2024. godini (u daljem tekstu: Program) utvrđuje se namjena trošenja sredstava ostvarenih kao prihod Proračuna Općine Gornji Bogićevci za 2024. godinu po osnovi šumskog doprinosa.

Članak 2.

Po osnovi prihoda od šumskog doprinosa u Proračun se uplaćuju sredstva u visini 3,5% od prodajne cijene proizvoda po panju. Sredstva uplaćuju pravne osobe koje obavljaju prodaju proizvoda i iskorištavanja šuma (šumski sortiment).

Članak 3.

Prihod od šumskog doprinosa u 2024. godini planiran je u iznosu od 20.000,00 eura. Sukladno zakonskim odredbama sredstva od šumskog doprinosa iz prethodnog stavka utrošit će se kako slijedi:

|  |  |  |
| --- | --- | --- |
|  | OPIS – NAZIV PROJEKTA | IZNOS SREDSTAVA |
| 1. | Investicijsko održavanje poljskih i šumskih putova | 20.000,00 eur |
|  |  |  |
|  | **UKUPNO:** | 20.000,00 eur |

Članak 4.

Ovaj Program objaviti će se u Službenom glasniku Općine Gornji Bogićevci, a stupaju na snagu 01.01.2024. godine.

Klasa: 400-08/23-01/01 PREDSJEDNIK OPĆINSKOG VIJEĆA:

Urbroj: 2178-22-03/1-23-8

 Željko Klarić

Gornji Bogićevci, 15. prosinca 2023.

Na temelju članka 31. stavka 1. Zakona o postupanju s nezakonito izgrađenim zgradama („Narodne novine“ broj 86/12, 143/13 i 65/17) i članka 39. Statuta Općine Gornji Bogićevci („Službeni glasnik općine Gornji Bogićevci“ broj 02/21), Općinsko vijeće Općine Gornji Bogićevci, na 15. sjednici Općinskog vijeća održanoj dana 15. prosinca 2023. donosi

**PROGRAM UTROŠKA SREDSTAVA NAKNADE ZA ZADRŽAVANJE NEZAKONITO IZGRAĐENE ZGRADE U PROSTORU**

**ZA 2024. GODINU**

Članak 1.

Ovim Programom utroška sredstava naknade za zadržavanje nezakonito izgrađene zgrade u prostoru (u daljnjem tekstu: naknada) za 2024. godinu, utvrđuje se namjena korištenja sredstava naknade za poboljšanje infrastrukturne opremljenosti pojedinih područja Općine Gornji Bogićevci.

Članak 2.

Prihod u visini 30% prikupljenih sredstava planiran je u Proračunu Općine Gornji Bogićevci za 2024. godinu u ukupnom iznosu od 5.000 eura, a utrošit će se kako slijedi:

|  |  |  |
| --- | --- | --- |
|  | OPIS – NAZIV PROJEKTA | IZNOS SREDSTAVA |
| 1. | Modernizacija javne rasvjete | 5.000 eur |
|  | UKUPNO | 5.000 eur |

Članak 3.

Ovaj Program objavit će se u „Službenom glasniku općine Gornji Bogićevci“, a stupa na snagu 1.siječnja 2024.godine.

KLASA: 400-08/23-01/01 PREDSJEDNIK OPĆINSKOG VIJEĆA:

URBROJ: 2178-22-03/1-23-7

 Željko Klarić

Gornji Bogićevci, 15. prosinca 2023.

Na temelju članka 39. Zakona o proračunu ("Narodne novine", broj 87/08, 136/12, 15/15) i članka 39. stavak 5. Statuta općine Gornji Bogićevci ("Službeni vjesnik općine Gornji Bogićevci br.02/21), OPĆINSKO VIJEĆE OPĆINE GORNJI BOGIĆEVCI na 15. sjednici održanoj 15.12.2023. godine d o n o s i

**Z A K L J U Č A K**

**o usvajanju proračuna za 2024. godinu**

**s projekcijama do 2026. godine**

**Članak 1.**

 Usvaja se Proračun općine Gornji Bogićevci za 2024. godinu, sukladno Odluci o izvršavanju Proračuna općine Gornji Bogićevci u iznosu :

- prihodi i primitci 1.739.572,00 eur

- rashodi i izdaci 1.799,215,00 eur

 - manjak prihoda i primitaka nad rashodima i izdatcima 59.643,00 eur

**Članak 2.**

Ova Odluka stupa na snagu danom donošenja, a objavit će se u « Službenom glasniku « Općine Gornji Bogićevci, te primjenjivati od 01. siječnja 2024.

REPUBLIKA HRVATSKA

BRODSKO – POSAVSKA ŽUPANIJA

OPĆINA GORNJI BOGIĆEVCI

Općinsko vijeće

Klasa: 400-08/23-01/01

Urbroj: 2178-22-03/1-23-10

Gornji Bogićevci, 15. prosinca 2023.

 Predsjednik Općinskog vijeća

 Općine Gornji Bogićevci

 Željko Klarić